बारिश का कहर: 20 को बचाया, 21वीं जान बचाने में फिसला और बह गया

भोपाल. मूसलधार बारिश के दौरान भोपाल के लड़के ने अपनी जान की परवाह न करते हुए 4 घंटे में 20 लोगों को जिंदा बचाया। जब वह 21वें शख्स को बचाने जा रहा था, तभी उसका पैर फिसला और वह बाढ़ के पानी में बह गया। बाद में उसका शव एक पेड़ के पास मिला। सोमवार को होने वाली थी सगाई, पढ़ें कैसे हुई मौत...

- बता दें कि भोपाल में शुक्रवार पूरी रात जमकर बारिश हुई थी। भोपाल के कई निचले इलाकों में पानी भर गया था।

- 21 साल का दीपक अपने दूसरे साथियों के साथ रात तीन बजे से ही पानी में फंसे लोगों को बाहर निकालने के काम में लगा था।

- लोगों ने बताया कि उसने करीब 20 लोगों को पानी से सुरक्षित बाहर निकाला।

60 साल की महिला को बचाने गया था

- शनिवार सुबह तक राजीव नगर झुग्गी बस्ती से गुजरने वाला नाला उफान पर था।

- सुबह 7.10 बजे दीपक को जानकारी मिली कि झुग्गी में एक 60 साल की महिला फंसी है।

- दीपक अपने भाई प्रदीप और के साथ महिला के घर पहुंचा। महिला को निकालकर नाला क्रॉस करते वक्त उसका पैर फिसल गया और वह पानी में बह गया।

- 20 मिनट बाद लोगाें को इसकी खबर लगी। खोज शुरू हुई तो दीपक का शव नाले के बीच एक पेड़ से सटा मिला।

- बड़े भाई प्रदीप साहू ने बताया कि उसकी सोमवार को सगाई थी। कुछ दिन पहले ही उसका रिश्ता तय हुआ था।

- इसके लिए दीपक ने कपड़ों की खरीदी से लेकर वरमाला तक की तैयारियां कर ली थी।

- वह भोपाल में एक दुकान पर नौकरी करता था। दीपक तीन भाइयों में वह दूसरे नंबर का था।

#1. फ्लैश बैक : पुल टूटने की आशंका से सहम गए थे अफसर